CELEX: 62021TN0552
Language: ro
Date: 2021-09-06 00:00:00
Title: Cauza T-552/21: Acțiune introdusă la 6 septembrie 2021 – Worldwide Brands/EUIPO – Guangyu Wan (CAMEL)

25.10.2021   
            
            
               RO
            
            
               Jurnalul Oficial al Uniunii Europene
            
            
               C 431/52
            
         
      Acțiune introdusă la 6 septembrie 2021 – Worldwide Brands/EUIPO – Guangyu Wan (CAMEL)
      (Cauza T-552/21)
      (2021/C 431/61)
      Limba în care a fost formulată acțiunea: engleza
      
         Părțile
      
      
         Reclamantă: Worldwide Brands, Inc. Zweigniederlassung Deutschland (Köln, Germania) (reprezentanți: R. Ahijón Lana și J. Gracia Albero, avocați)
      
         Pârât: Oficiul Uniunii Europene pentru Proprietate Intelectuală (EUIPO)
      
         Cealaltă parte din procedura care s-a aflat pe rolul camerei de recurs: Eric Guangyu Wan (Vancouver, British Columbia, Canada)
      
         Datele privind procedura în fața EUIPO
      
      
         Titularul mărcii în litigiu: cealaltă parte din procedura care s-a aflat pe rolul camerei de recurs
      
         Marca în litigiu: marca Uniunii Europene verbală „CAMEL” – marca Uniunii Europene nr. 1 015 593
      
         Procedura care s-a aflat pe rolul EUIPO: procedură de declarare a nulității
      
         Decizia atacată: Decizia Camerei întâi de recurs a EUIPO din 5 iulie 2021 în cauza R 1548/2020-1
      
         Concluziile
      
      Reclamanta solicită Tribunalului:
      
                  —
               
               
                  anularea în parte a deciziei atacate, în măsura în care a admis calea de atac formulată de cealaltă parte care s-a aflat pe rolul camerei de recurs și a respins cererea privind decăderea din drepturile asupra mărcii pentru produsele „cămăși”;
               
            
                  —
               
               
                  obligarea EUIPO la plata cheltuielilor de judecată aferente prezentei proceduri, precum și a celor efectuate în procedurile în fața diviziei de anulare și în fața Camerei întâi de recurs..
               
            
         Motivele invocate
      
      
                  —
               
               
                  încălcarea articolului 95 alineatul (2) din Regulamentul (UE) 2017/1001 al Parlamentului European și al Consiliului coroborat cu articolul 27 alineatul (4) din Regulamentul delegat (UE) 2018/625 al Comisiei;
               
            
                  —
               
               
                  încălcarea articolului 58 alineatul (1) litera (a) coroborat cu articolul 18 alineatul (1) litera (a) din Regulamentul (UE) 2017/1001 al Parlamentului European și al Consiliului.